PMIndiaData/PMIndiaSum huggingface dataset:
প্রধান মন্ত্রী, শ্রী নরেন্দ্র মোদী অমসুং স্লোভাক রিপব্লিক্কী প্রধান মন্ত্রী, হিস এক্সলেন্সী, শ্রী এদুআর্দ হেগরগী মরক্তা ফোনদা ৱারী শাবা

প্রধান মন্ত্রী, শ্রী নরেন্দ্র মোদীনা ঙসি স্লোভাক রিপব্লিক্কী প্রধান মন্ত্রী, হিস এক্সলেন্সী শ্রী এদুআর্দ হেগরগা ফোনদা ৱারী শাখি। প্রধান মন্ত্রীনা হিস এক্সেলেন্সী, শ্রী এদুআর্দ হেগরবু য়ুক্রেনদগী ভারত মচাশিং অসোই-অঙাম য়াওদনা লৌথোকপদা স্লোভাক রিপব্লিকনা পাংখিবা মতেংগীদমক্তা, অমসুং অসোই-অঙাম য়াওহনদনা লৌথোক্নবগীদমক্তা ভারত্তগী অখন্নবা ফ্লাইতশিংদা অয়াবা পীবগীদমক্তা থাগৎপা ফোংদোকখ্রে। মহাক্না মথংগী নুমিৎ খরনি অসিদা স্লোভাক রিপব্লিকনা মখাতানা মতেং পাংনবা হায়জখ্রে অমসুং মসিগা লোইন-লোইননা ভারতনা কনফ্লিক জোনশিংদগী অতোপ্পা ভারত মচাশিং লৌথোক্নবা হকথেংননা থবক পাইখৎখি। প্রধান মন্ত্রীনা ভারত মচাশিং লৌথোক্নবা হোৎনরিবশিং অদুবু য়েংশিন্নবা মহাক্কী অখন্নবা দুত ওইনা লো অমসুং জস্তিসকী মন্ত্রী, শ্রী কিরেন রিজিজুবু থাখিবগী মতাংদসু খঙহনখি। প্রধান মন্ত্রীনা য়ুক্রেনদা হৌজিক-হৌজিক থোক্লিবা হিংশাগী থবক অমসুং মীওইবা খুনাইগী মায়োক্তা নংলিবা অৱাবগী মতাংদা মহাক্কী পুক্নিংদা ফাওরিবা নুংঙাইতবা অদুবুসু ফোংদোকখি, অমসুং থোক্লিবা খৎন-চৈনবগী থবকশিং অদুবু য়াম্না থুনা লেপ্নবা অমসুং ৱারী-ৱাতাই শানদুনা শন্দাইননবগীদমক্তা ভারতনা তত্তনা তৌখিবা আপীল অদুবু অমুক্কসু হন্না হায়খি। প্রধান মন্ত্রী মোদীনা লৈবাকশিংগী সোভরেনতী অমসুং তেরিতোরিয়েল ইন্তেগ্রিতীবু ইকাইখুম্নবগী মরু ওইবগী মতাংদসু য়াম্না মরু ওইনা পনখি।
পি.এম.না ওক্তোবর ৭তা পি.এম.-কিয়র্সকী মখাদা লিংখৎপা পি.এস.এ.ওক্সিজেন প্লান্তশিং জাতি মীয়ামদা খুৎশিন্নগনি

প্রধান মন্ত্রী শ্রী নরেন্দ্র মোদীনা ওক্তোবর ৭, ২০২১গী অয়ুক পুং ১১ তাবা মতমদা উত্তরাখন্দগী এম্স রিশিকেশতা পাঙথোক্কদবা থৌরম অমদা রাজ্য অমসুং য়ুনিয়ন তেরিতোরী ৩৫দা পি.এম. কিয়র্সকী মখাদা লিংখৎখিবা প্রেসর স্বিং এদসোর্পসন (পি.এস.এ.) ওক্সিজেন প্লান্ত ৩৫ জাতি মীয়ামদা খুৎশিন্নগনি। মসিগা লোয়ননা লৈবাক অসিগী জিলা পুম্নমক্তা হৌজিক কম্মিসন তৌরবা পি.এস.এ. ওক্সিজেন প্লান্তশিং লৈরগনি। প্রধান মন্ত্রীনা থৌরম অদুদা তিল্লিবা মীয়ামদসু ৱা ঙাংগনি। হৌজিক ফাওবদা লৈবাক শিনবা থুংবদা পি.এম. কিয়র্সকী মখাদা পি.এস.এ. ওক্সিজেন প্লান্ত পুন্না ১২২৪ ফন্দিং তৌখ্রে, মসিগী মনুংদা প্লান্ত ১১০০ হেন্না কম্মিসন তৌখ্রে, অমদি নোংমদা ওক্সিজেন এম.তি. ১৭৫০ হেনবগী আউতপুত পুথোক্লি। মসি কোবিদ-১৯ লাইচৎ হৌরবা মতুংদা ভারতকী মেদিকেল ওক্সিজেন জেনরেসন কেপাসিতী চাউথোক্নবা সরকারনা পাইখৎপা প্রোএক্তিব ওইবা থৌরাংশিংগী খুদম অমনি। লৈবাক অসিগী জিলা খুদিংমক্তা পি.এস.এ. ওক্সিজেন প্লান্ত অমা কম্মিসন তৌনবগী প্রোজেক্ত অসি চীংনুং মানুংদা লৈবা মফমশিং, ইথৎশিং অমসুং লমিৎ-তুমিৎকী ওইবা শীংনবশিং লৈবা মফমশিংগী শীংনবশিং মায়োক্নদুনা পাইখৎখি। প্লান্তশিং অসিগী ওপরেসনশিং অমসুং মেন্তেনেন্স অসি পর্সনেল ৭,০০০ হেন্না ত্রেন তৌদুনা য়েংশিনহনখি। মখোয় অসি কন্সোলিদেতেদ ৱেব পোর্তেল অমগী খুত্থাংদা মখোয়গী ফঙ্কস্নিং অমসুং পর্ফোর্মেন্স অসি রিএল তাইম মোনিতরিং তৌনবগদীদমক ইন্তর্নেত ওফ থিংস (আই.ও.তি.) দিভাইস অমা এম্বেদেদ তৌরগা লাকই। থৌরম অসিদা উত্তরাখন্দগী রাজ্যপাল অমসুং মুখ্য মন্ত্রী, লোয়ননা কেন্দ্রগী হকশেল মন্ত্রীসু শরুক য়াগনি।
মহাক্কী মপোক নুমিৎতা ভারতনা দোক্তর এ.পি.জে. অব্দুল কলামদা ইকায়খুম্নবা উৎলি

ঙসি প্রধান মন্ত্রী নরেন্দ্র মোদীনা মহাক্কী মপোক নুমিৎতা ভারতকী হান্নগী প্রধান মন্ত্রী দোক্তর এ.পি.জে. অব্দুল কলামদা ইকায়খুম্নবা উৎলি। মোদীনা হায়খি, শ্রী কলামনা মপাঙ্গল কনবা অমসুং ২১শুবা চহি চাদা অনৌবা ভারত অমগী মঙলান অমা মঙখি অমসুং মসি ফংনবা হোৎনবদা মহাক্কী পুন্সি কৎথোকখি। ফিদম্নফম ওইরবা মহাক্কী পুন্সি অসি ভারত মচা খুদিংমক্কী ইথিল অমনি। “মহাক্কী মপোক নুমিৎতা দোক্তর এ.পি.জে. অব্দুল কলামদা চম্না ইকায়খুম্না উৎচরি। মহাক্না ২১শুবা চহিদা থবক ঙম্বা ভারত অমগী মঙলান মঙখি অমসুং মসিগী মাইকৈদা মশাগী অখন্নবা মতেং পাংখি। মহাক্কী ফিদম্নফম ওইরবা পুন্সি অসি মতম চুপ্পদা ইরৈচাশিংগী ইথিল ওইরগনি”।
আসিয়ান-ভারত কোমেমোরেতিব সমিৎতা প্রধানমন্ত্রীগী নাকল অনিগী ওইবা মীফম

ভারত-আসিয়ান পার্তনর্শিপকী চহি ২৫শুবা থৌরমদা পাংথোকপা আসিয়ান-ভারত কোমেমোরেতিব সমিৎ (এআইসিএস)কী মাংওইননা প্রধানমন্ত্রী শ্রী নরেন্দ্র মোদীনা য়ুমশকৈশা নুমিত্তা ম্যানমারগী স্তেৎ কাউন্সেলর হার এক্সিলেন্সী দা. ওং সান সু চী, ভিয়েৎনামগী প্রধানমন্ত্রী হিজ এক্সিলেন্সী শ্রী ন্যুয়েন শুআন ফুক অমসুং ফিলিপিন্সকী রাষ্ট্রপতি হিজ এক্সিলেন্সী শ্রী রোদ্রিগো রৌআ দুতরেৎকা তোঙান তোঙাননা নাকল অনিগী ওইবা মীফম পাংথোকখ্রে। ২. আসিয়ান-ভারত কোমেমোরেতিব সমিৎতা শরুক য়াবা অমসুং চহি অসিগী জনুৱারী ২৬তা পাংথোক্কদৌরিবা গনতন্ত্র দিবসকী থৌরমদা অথোইবা লেংবীরকপগী বার্তন লৌবীদুনা ভারত্তা লাকপীবগীদমক প্রধানমন্ত্রীনা লুচীংবা অহুম অসিবু তরাম্না ওকখি। ৩. ম্যেনমারগী স্তেৎ কাউন্সেলর ওং সান সু চীগা লোইননা প্রধানমন্ত্রী মোদীগী মীফমদা নাকল অনিগী ওইবা কান্ননবগীদমক হিরম কয়া মরুমদা, নাকল অনিগী ওইবা মরিবু অমুক্কা হেন্না চেৎশিলহনবগা লোইননা প্রধানমন্ত্রী মোদীগী সেপ্তেম্বর ২০১৭তা ম্যেনমার খোংচৎ মনুংদা লৌখিবা মরু ওইবা ৱারেপশিংবু মখা চৎথনবগী মতাংদা ৱারি শানখি। ৪. প্রধানমন্ত্রী ফুক্কা লোইননা পাংথোকখিবা মীফমদা লুচীংবা অনিনা লৈবাক অনিগী মরক্তা পাক চাওরবা স্ত্রাতেজিক পার্তনর্শিপকী মখাদা লৈবাক অনিগী মরিগী চাওখৎ-থৌরাংগা লোইননা ভারত-পেসিফিক লমদমদা সমুদ্রগী ওইবা তেংবাং, ঙাক-শেল, থাও অমসুং গ্যাস, ললোন ইতিক তৌবা অমসুং ইনভেস্তনচীংবা লমশিংদা নাকল অনিগী ওইবা মরিগী চাওখৎ-থৌরাংদা অপেনবা ফোংদোক্নখি। লুচীংবা অনিনা ৱাফম অসিদা য়ানখি মদুদি খোংচৎ অসিগী মনুংদা অয়াবা পীখিবা য়ানা ৱারোল অনি – ইনফোর্মেসন অমসুং ব্রোদকাস্তিংগী লমদা তেংবাং পীনবা হেনগৎহনবা অমসুং আসিয়ান-ভারত স্পেস কোওপরেসনগী মখাদা ভিয়েৎনামদা দেতা রিসেপ্সন অমসুং ত্রেকিং সেন্তর অমসুং দেতা প্রোসেসিং কেন্দ্র লিংখৎপনা ভারত-ভিয়েৎনামগী মরি অসি অমুক্কা হেন্না চেৎশিলহল্লগনি। মখোয়না অমেরিকাগী দোলর মিলিয়ন ১০০গী ক্রেদিৎতা থবক তৌবদসু অপেনবা ফোংদোকখি মসিগী মখাদা এল & তিদা ওফশোর পেত্রোল ভেসেল (ওপিভি)গী মেন্যুফেকচরগী থিকা পীখিবনি। মখোয়না দোলর মিলিয়ন ৫০০গী অতোপ্পা লাইন্স ওফ ক্রেদিৎসু য়াম্না থুনা হৌননবা ৱারেপ লৌখি। ৫. রাষ্ট্রপতি দুতরেৎকা লোইননা পাংথোকখিবা মীফমদা লুচীংবা অনিনা নাকল অনিগী ওইবা মরিগী চাওখৎ-থৌরাংগী মতাংদা য়েংশিনখিবগা লোইননা মনীলাদা নবেম্বর ২০১৭তা পাংথোকখিবা মীফমগী মতুংদা মালেমগী অমসুং লমদম অসোমগী ফিভমদা ওইরক্লিবা অহোংবগী মতাংদসু য়েংশিনখি। লৈবাক অনিগী মরিদা ওইরক্লিবা খোংজেল অসিবু মরু ওইনা ইনফ্রাস্ত্রকচর দিব্লপমেন্তকী লমদা হেন্না য়াংশিলহনগনি হায়না য়ানখি। লুচীংবা অনিনা ৱাফম অসিদসু য়ানখি মদুদি ভারতকী এক্ত-ইস্ত পোলিসী অমসুং ফিলিপিন্সকী বিল্দ-বিল্দ-বিল্দ প্রোগ্রামগী মখাদা লৈবাক অনিগী প্রাইবেৎ সেক্তরগী মরক্তা তেংবাং পীনবগী খুদোংচাবা কয়ামরুম লৈ। লুচীংবা অনিগী মাংদা ইনভেস্ত ইন্দিয়া অমসুং ফিলিপিন্সকী ইনভেস্তমেন্ত বোর্দকী মরক্তা এমওয়ু অমসু পীনখি। ৬. মীফম অহুম্মক্তা লেংবীরকপা লুচীংবশিংনা ভারত-পেসিফিক্কী লমদমদা ইং তপ্পা, শোইদ-ঙামদবা অমসুং সোসিও-ইকোনোমিক দিব্লপমেন্তকীদমক্তা আসিয়ান-ভারতকী মরিগী মরু ওইবদা শাফু পীনখি অমসুং এআইসিএসতা পাংথোক্কদবা ৱারি-ৱাতাইগী মতাংদা থাজবা থম্নখি।
মন্ত্রীমন্দলনা ২০১৯ জুলাইদগী দি.এ./দি.আর. চাদা ৫ হেনগৎপা য়ারে

পোৎ-চৈ মমল হেনগৎলকপা অসি য়েংলগা হৌজিক্কী বেসিক/পেন্সনগী চাদা ১২ ওইরিবা অসিদগী কেন্দ্র সরকারগী ইমপ্লোয়ীশিং অমসুং পেন্সন্নরশিংদা ২০১৯গী জুলাই ১দগী হৌরগা দিয়রনেস এল্লাৱেন্সন্স (দি.এ.) অমসুং দিয়রনেস রিলিফ (দি.আর.) চাদা ৫ হেনগৎনা ৭শুবা সেন্ত্রেল পে কম্মিসনগী মতুংইন্না পীবা হায়না প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা অয়াবা পীরে। মসিনা কেন্দ্র সরকারগী ইমপ্লোয়ী লাখ ৪৯.৯৩ অমসুং পেন্সন্নর লাখ ৬৫.২৬ কান্নবা ফংহনগনি। মসিগী দি.এ. হেনগৎপা অসিনা চহি অমদা লুপা ক্রোর ৮৫৯০.২০ অমসুং চৎলিবা শেনবা চহি ২০১৯-২০ (জুলাই ২০১৯দগী ফেব্রুৱরী ২০২০ ফাওবা)দা লুপা ক্রোর ৫৭২৬.৮০গী অহেনবা শেনফম চাদিং তৌগনি হায়না পানরি। পেন্সন্নরশিংদা দি.আর. পীবা অসিনা চহি অমদা লুপা ক্রোর ৭৩১৯.১৫ অমসুং চৎলিবা শেনবা চহি অসিদা লুপা ক্রোর ৪৮৭০ চাদিং তৌগনি হায়না পানরি। হিংবদা শেন চংবা হেনগৎলক্লিবা অমসুং মখোয়গী বেসিক পে/পেন্সনগী অশেংবা মগুন হন্থরকপা অসিগা কোন্নবা ঙম্নবা কেন্দ্র সরকারগী ইমপ্লোয়ীশিং অমসুং পেন্সন্নরশিংগীদমক দি.এ./দি.আর. হেনগৎপনি। দি.এ./দি.আর. অসি চহি অমগী মনুংদা অনিরক জনুৱরী ১ অমসুং জুলাই ১দা হেনগৎকনি।
ইজরেলগী প্রধানমন্ত্রীগী ভারত খোংচৎ মনুংদা খুৎয়েক পিনখিবা এমওয়ুশিং/ এগ্রীমেন্তশিংগী পরিং (১৫ জনুৱারি ২০১৮)

সে. নম্বর এমওয়ু/এগ্রীমেন্ত/এলওআই খুৎশিন্নখিবা ভারতকী মায়কৈদা ইজরেলগী মায়কৈদা ১ ভারত অমসুং ইজরেলগী মরক্তা সাইবর সেক্যুরিতী কোওপরেসনদা এমওয়ু শ্রী বিজয় গোখলে, সেক্রেতরি (ইআর) মিস্তর য়ুভাল রোতেম,দাইরেক্তর জেনরেল, এমওএফএ, ইজরেল সরকার ২ পেত্রোলিয়ম অমসুং নেচরেল গ্যাসকী মন্ত্রালয় অমসুং ইনর্জী ওন কোওপরেসন ইন ওইল এন্দ গ্যাস সেক্তরগী মন্ত্রালয়গী মরক্তা এমওয়ু শ্রী বিজয় গোখলে, সেক্রেতরি (ইআর) মিস্তর দানিএল কার্মোন, ভারত্তা ইজরেলগী রাষ্ট্রদুত ৩ এয়ার ত্রান্সপোর্ত এগ্রীমেন্ত অদুদা এমেন্দমেন্তশিংদা ভারত অমসুং ইজরেলগী মরক্তা প্রোতোকোল শ্রী রজিব নায়ন চৌবে, সেক্রেতরি, সিভিল এভিএশন মিস্তর দানিএল কার্মোন, ভারত্তা ইজরেলগী রাষ্ট্রদুত ৪ ভারত অমসুং ইজরেলগী মরক্তা ফিলম-কো-প্রদক্সনদা য়ান্নচে শ্রী এন.কে. সিনহা, সেক্রেতরি, মিনিস্ত্রী ওফ ইনফোর্মেশন এন্দ ব্রোদকাস্তিং মিস্তর দানিএল কার্মোন, ভারত্তা ইজরেলগী রাষ্ট্রদুত ৫ হোমিওপেথিক মেদিসিন্দা রিসার্সকী লমদা পুন্না থবক তৌমিন্ননবা সেন্ত্রেল কাউন্সিল ফোর রিসার্স ইন হোমিওপেথি, মিনিস্ত্রী ওফ অয়ুশ অমসুং সেন্তর ফোর ইন্তেগ্রেতিব কমপ্লিমেন্তরি মেদিসিন, শারে জেদেক মেদিকেল সেন্তরগী মরক্তা এমওয়ু ভৈদ্য রাজেশ কোতেচা, সেক্রেতরি, মিনিস্ত্রী ওফ অয়ুশ মিস্তর দানিএল কার্মোন, ভারত্তা ইজরেলগী রাষ্ট্রদুত ৬ স্পেসকী লমদা পুন্না থবক তৌমিন্ননবা ইন্দিয়ান ইনস্তিত্যুত ওফ স্পেস সাইন্স এন্দ তেক্নোলোজী (আইআইএসতি) অমসুং তেক্নিওন–ইজরেল ইনস্তিত্যুত ওফ তেক্নোলোজীগী মরক্তা এমওয়ু দা. ভি.কে. দাধৱাল, দাইরেক্তর ওফ আইআইএসতি মিস্তর দানিএল কার্মোন, ভারত্তা ইজরেলগী রাষ্ট্রদুত ৭ ইনভেস্ত ইন্দিয়া অমসুং ইনভেস্ত ইন ইজরেলগী মরক্তা মেমোরেন্দম ওফ ইন্তেন্ত শ্রী দীপক বাগ্লা, মেনেজিং দাইরেক্তর এন্দ সিইও, ইনভেস্ত ইন্দিয়া মিস্তর দানিএল কার্মোন, ভারত্তা ইজরেলগী রাষ্ট্রদুত ৮ মেতেল-এয়ার বেতরিজগী লমদা পুন্না থবক তৌমিন্ননবা আইওসিএল অমসুং ফিনর্জী লিমিতেদকী মরক্তা লেত্তর ওফ ইন্তেন্ত শ্রী সনজিব সিংহ, চেয়ারমেন,আইওসিএল মিস্তর দানিএল কার্মোন, ভারত্তা ইজরেলগী রাষ্ট্রদুত ৯ কন্সেনত্রেতেদ সোলর থর্মেল তেক্নোলোজীগী লমদা পুন্না থবক তোমিন্ননবা আইওসিএল অমসুং য়েদা রিসার্স এন্দ দিবেলপমেন্ত কো লিমিতেদকী মরক্তা লেত্তর ওফ ইন্তেন্ত শ্রী সনজিব সিংহ, চেয়ারমেন,আইওসিএল মিস্তর দানিএল কার্মোন, ভারত্তা ইজরেলগী রাষ্ট্রদুত
প্রধানমন্ত্রীনা হয়েং নই দিল্লীদা ‘খেলো ইন্দিয়া’গী থৌরম হৌদোক্কনি

প্রধানমন্ত্রী শ্রী নরেন্দ্র মোদীনা জনুৱারী ৩১, ২০১৮দা নই দিল্লীগী ইন্দিরা গান্ধী স্তেদিয়মদা অহানবা ভারতকী স্কুল গেমগী খেলো ইন্দিগী থৌরম হৌদোক্কনি। খেলো ইন্দিয়া থৌরম অসিগী পান্দম মখোংদগী হৌনা শান্ন-খোৎনবগী চৎনবী-নাৎ অসি অমুক হন্না হিংগৎহনবনি। মসিগীদমক্তা লৈবাক অসিদা শান্নরিবা মশান্না খুদিংমক্কীদমক্তা অচেৎপা মশক অমা শেমগৎপনি মসিনা ভারত অসি শান্ন-খোৎনবগী লমদা মাংজিল থাবা লৈবাক অমা ওইনা শেমগৎপা ঙমগনি। প্রধানমন্ত্রী নরেন্দ্র মোদীগী মিৎয়েং খেলো ইন্দিয়াদা ৱাখল থম্লদুনা স্কুলগী মশান্নদা নহা ওইরিবা তেলেন্তশিং অদু খঙদোক্কনি অমসুং মখোয়বু তুংলমচৎকী চেম্পিয়ন অমা ওইনা শেমগৎপদা মতেং পাংগনি। অৱাংবা থাক্কী কমিতী অমনা মতিং লৈরবা শান্নরোইশিংবু শক খঙদোক্কনি অমসুং মখোয়বু চহি নিপাল চুপ্না চহি খুদিংগী লুপা লাখ মঙাগী ওইবা শেলগী তেংবাং পীগনি। খেলো ইন্দিয়া অসি জনুৱারী ৩১দগী হৌরগা ফেব্রুৱারী ৮ ফাওবা পাংথোক্কনি। চহি ১৭কী মখাদা লৈবা নারোলশিংবু মখাগী মশান্না ১৬তা শান্ননবা কৌখি, মখোয়শিং অদুদি – আর্চরী, এথলেতিক্স, বেদমিন্তল, বাস্কেৎবোল, বোক্সিং, ফুৎবোল, জিমনাস্তিক্স, হোক্কী, জুদো, কবদ্দী, খো-খো, শুতিং, স্বিমিং, বোলীবোল, ৱেৎলিফতিং অমসুং রেস্তলিংনি। থৌরম অসিদা ভারতকী নহারোলশিংগী মতিং উৎথোরক্কনি অমসুং মদুনা মরম ওইদুনা লৈবাক অসিগী শান্ন-খোৎনবগী খৌনা অদুসু মশক খঙবা ঙম্লগনি। খেলো ইন্দিয়া স্কুল গেম অসিদা সনাগী মেদল ১৯৯, লুপাগী মেদল ১৯৯ অমসুং শেঞ্জেংগী মেদল ২৭৫ পীগনি। চহি ১৭ মখাগী লৈবাক অসিগী খ্বাইদগী মতিং লৈবা শান্নরোইশিংনা গেম অসিদা শরুক য়াগনি।
সতিশ কুমার সিবলিঙ্গম্না ৱেৎলিফতিং মশান্নদা নুপাগী কিলোগ্রাম ৭৭কী কাংলুপ্তা সনাগী তকমান লৌরকপদা প্রধান মন্ত্রীনা নুংঙাইবা ফোংদোকখ্রে

কম্মনৱেল্থ গেমসতা ৱেৎলিফতর সতিশ কুমার সিবলিঙ্গম্না সনাগী তকমান লৌরকপদা প্রধান মন্ত্রী শ্রী নরেন্দ্র মোদীনা নুংঙাইবা ফোংদোকখ্রে। প্রধান মন্ত্রীনা হায়খি, “ভারতকী ৱেৎলিফতরশিংনা মেদলগী তেলিদা ঐখোয়গী থাক হাইগৎহল্লি। কিলোগ্রাম ৭৭গী কাংলুপ্তা সনাগী তকমান অমা লৌরকপগীদমক সতিশ কুমার সিবলিঙ্গমবু থাগৎচরি। মহাক্না কম্মনৱেল্থ গেমস অনি, গ্লাসগো ২০১৪ অমসুং গোল্দ কোস্ত ২০১৮দা থংনা থংননা সনাগী তকমান অনি ফংদুনা ইতিহাসকী লাইরিকশিংদা য়াওবা ঙম্লে।”
মন্ত্রীমন্দলনা ১.৪.২০২০দগী পব্লিক সেক্তর বেঙ্কশিং (পি.এস.বি.শিং)দা মেগা কন্সোলিদেসনগী অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা পব্লিক সেক্তর বেঙ্ক তরাবু মরিদা মেগা কন্সোলিদেসন তৌবগী অয়াবা পীখ্রে, তিন্নশনগদৌরিবা অদুদি- (অ) ওরিয়েন্তেল বেঙ্ক ওফ কম্মর্স অমসুং য়ুনাইতেদ বেঙ্ক ওফ ইন্দিয়াবু পঞ্জাব নেস্নেল বেঙ্কতা তিন্নশনবা (আ) সীন্দিকেৎ বেঙ্কপু কানারা বেঙ্কতা তিন্নশনবা (ই) অন্ধ্র বেঙ্ক অমসুং কোর্পোরেসন বেঙ্কপু য়ুনিয়ন বেঙ্ক ওফ ইন্দিয়াদা তিন্নশনবা (ঈ) এলাহাবাদ বেঙ্কপু ইন্দিয়ান বেঙ্কতা তিন্নশনবা তিন্নশনবা অসি ১.৪.২০২০দগী চৎনগনি অমসুং মসিগী মহৈ ওইনা লুপা কোতি লাখ নিপাল হেনবগী বিজিনেস অমা লৈবা তিন্নশল্লবা খুদিংমক্কা লোয়ননা অচৌবা পব্লিক সেক্তর বেঙ্ক তরেৎ শেম্বা ঙমহল্ললগনি। চাউনা তিন্নশনবা অসিনা ভারত অমসুং মালেমদা গ্লোবেল বেঙ্কশিংদা স্কেল কম্পেরেবলগা লোয়ননা বেঙ্কশিং শেমগৎপদা মতেং পাংগনি। তিন্নশনবা অসিগী থোংদা অহেনবা স্কেলদা কোস্ত বেনিফিৎশিং ফংহল্লগনি মদুনা পব্লিক সেক্তর বেঙ্কশিং ইন্দিয়ান বেঙ্কিং সিস্তেমদা মখোয়গী কম্পিতিতিবনেস অমসুং পোজিতিব ওইবা ইম্পেক্ত হেঙ্গৎহনবা ঙমহল্লগনি। মসিগী মথক্তা তিন্নশনবা অসিনা বেঙ্কশিং অসিদা অচৌবা থাক্কী লেন্দিংদা তেংবাংগা লোয়ননা গ্রেতর ফাইনান্সিয়েল কেপাসিতীগী থোংদা কম্পিতিতিব ওপরেসনবুসু পুক্নিং থৌগৎলগনি। তিন্নশল্লবা বেঙ্ক পুম্নমক্তা খ্বাইদগী ফবা প্রেক্তিসশিং এদোপ্ত তৌবনা বেঙ্কশিংদা মখোয়গী কোস্ত ইফিসেন্সী অমসুং রিস্ক মেনেজমেন্ত ফগৎলক্লগনি অমদি হেন্না পাক চাউনা য়ৌশিনবগী থোংদা ফাইনান্সিয়েল ইনক্লুজনগী পান্দমসু ইনোৎ পীরগনি। তিন্নশল্লবা বেঙ্ক পুম্নমক্তা তেক্নোলোজীশিং এদোপ্ত তৌবনা হেন্না পাক চাউবা তেলেন্ত পুল অমা অমসুং হেন্না চাউবা দাতাবেজ অমা ফংহনবগা লোয়ননা পব্লিক সেক্তর বেঙ্কশিংনা লেপ্পা লৈতনা দিজিতেলাইজ তৌরক্লিবা বেঙ্কিং লেন্দস্কেপ অমদা লিবরেজিং এনালাইতিক্না কম্পিতিতিবকী খুদোংচাবা ফংনবা ফিভম অমদা লৈরগনি।
প্রধান মন্ত্রীনা চহি ১০৬ শুরবা শ্যাম সরন নেগীবু মশাগী ভোত থাদবগী হক শিজিন্নবগীদমক্তা থাগৎখ্রে

প্রধান মন্ত্রী, শ্রী নরেন্দ্র মোদীনা চহি ১০৬ শুরবা শ্যাম সরন নেগীবু মশাগী ভোত থাদবগী হক ৩৪রজক শুবা ওইনা শিজিন্নবগীদমক্তা থাগৎখ্রে। প্রধান মন্ত্রীনা অসুম্না ত্বীত তৌখি: “থৌওং অসি থাগৎনীংঙাইনি অমসুং ঐখোয়গী নহাশিংনা মীখলদা শরুক য়াদুনা ঐখোয়গী গনতন্ত্রগী মপাঙ্গল হাপ্নবগীদমক্তা ইথিল ওইনা তেংবাংহনগদবনি”।
প্রধান মন্ত্রীনা হিন্দী দিবসনা লাকপদা মীয়ামদা য়াইফ-পাউজেল পীখ্রে

প্রধান মন্ত্রী, শ্রী নরেন্দ্র মোদীনা হিন্দী দিবসনা লাকপদা মীয়ামদা য়াইফ-পাউজেল পীখ্রে। ত্বিত অমদা প্রধান মন্ত্রীনা হায়খি; “হিন্দীনা মালেম পুম্বদা ভারতপু অখন্নবা ইকাই খুম্নবা অমা ফংহনখি। মাগী সিম্প্লিসিতী, স্পোন্তেনিতী অমসুং সেন্সিতিবিতী অসিনা মতম পুম্নমক্তা পুক্নিং চিংশিল্লি। হিন্দী দিবসনা লাকপদা ঐহাক্না মসিবু চাউখৎহনবা অমসুং শক্তি লৈহনবদা লেপ্পা লৈতনা শরুক তমখিবা মীওই পুম্নমকপু থমোয় শেংনা য়াইফ-পাউজেল পীজরি।”
১১শুবা ব্রিক্স মীফমগী নাকলদা প্রধান মন্ত্রীনা রুসিয়াগী প্রসিদেন্ত ব্লাদিমির পুতিনগা উনখ্রে

২০১৯গী নবেম্বর ১৩দা ১১শুবা ব্রিক্স মীফমগী নাকলদা প্রধান মন্ত্রী নরেন্দ্র মোদীনা রুসিয়াগী প্রসিদেন্ত ব্লাদিমির পুতিনগা উনখ্রে। চহি অসিদা লুচিংবা অনি উনবা হন্দক্কী অসিনা মরিরক শুবনি। উনবা অদুদা লুচিংবা অনিনা প্রধান মন্ত্রীগী ব্লাদিসভোস্তোক খোঙচৎতগী হৌজিক ফাওবদা লৈরিবা নাকল অনিগী মরীগী ফিবম অমুক হন্না য়েংশিনখি। ঐখোয়গী দিফেন্স মিনিস্তর অমসুং প্রেত্রোলিয়ম অমসুং নেচরেল গ্যাস মিনিস্তরগী রুসিয়া খোঙচৎ মাইপাকপগী মতাংদা প্রধান মন্ত্রীনা পনখি। নাকল অনিগী ললোন-ইতিক্কী য়ু এস দোল্লর বিল্লিয়ন ২৫ পান্দম থমখিবা অদু মাংজৌননা ফংখিবা অদুদা লুচিংবা অনিনা অপেনবা ফোংদোকখি। রিজনেলগী থাক্তা ললোন-ইতিক পাংথোকপদা লৈরিবা অপনবশিং লৌথোক্নবা মথং চহিদা পাংথোক্কদৌরিবা ভারতকী রাজ্যশিং অমসুং রুসিয়াগী প্রোবিন্সশিংগী অহানবা নাকল অনিগী রিজনেল ফোরমগী মতাংদা লুচিংবা অনিনা ৱারেপ লৌখি। থাও অমসুং নেচরেল গ্যাস পুশিল্লকপগী ওইরক্লিবা ফিবম লুচিংবা অনিনা খঙজিনখি। আর্তিক লমদমদা লৈরিবা নেচরেল গ্যাসকী খুদোংচাবশিং প্রসিদেন্তনা পাউদমখি অমসুং লমদম অদুদা শেন থাদনবা ভারত্তা খঙহনখি। নাগপুর-সিকন্দরবাদ সেক্তর রেলৱেজ লাইনগী খোঙজেল য়াংখৎনবা শেমগৎলিবশিং লুচিংবা অনিনা অমুক হন্না য়েংশিনখি। দিফেন্স অমসুং সিবিল ন্যুক্লিয়র ইনর্জীগী লমদা মতেং পীনবা অসিদা লুচিংবা অনিনা অপেনবা ফোংদোকখি। চাউখৎত্রিবা লৈবাকশিংদা সিবিল ন্যুক্লিয়র ইনর্জীগী লমদা মতেং পীনবগী ৱাফমশিং লুচিংবা অনিনা তরাম্না ওকখি। মালেমগী ৱাথোকশিংদা নাকল অনিগী মান্নবা মিৎয়েং লৈরিবশিং অদু লুচিংবা অনিনা খঙজিনখি অমসুং তুংদা মখা তানা কুপ্না খন্নবা হায়না য়ানখি। মথং চহিদা পাংথোক্কদৌরিবা ভিক্তরী দে থৌরমদা শরুক য়ানবা মোস্কোদা লাক্নবা প্রসিদেন্ত পুতিন্না প্রধান মন্ত্রীদা চেবাউ পীখি অমসুং মদু প্রধান মন্ত্রীনা হরাওনা য়াখি।
মন্ত্রীমন্দলনা দাদর অমসুং নগর হবেলী অমদি দামন অমসুং দ্যুগী মর্জর অদু য়েংলদুনা গুদস অমসুং সর্বিসেস তেক্স, ভেল্যু এদেদ তেক্স অমসুং এক্সাইজ দ্যুতীগা লোয়ননা দীল তৌরিবা এক্তশিংদা এমেন্দমেন্ত/এক্সতেন্সন/রিপিলগী অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা গুদস অমসুং সর্বিসেস তেক্স (জি.এস.তি.), ভেল্যু এদেদ তেক্স (ভি.এ.তি.) অমসুং স্তেত এক্সাইজদা দীল তৌরিবা মখাগী এক্তশিং অমসুং রেগুলেসনশিংদা এমেন্দমেন্ত/এক্সতেন্সন/রিপিল তৌবা অমসুং দামনবু হেদক্বাতর ওইনা মফম পীবদা অয়াবা পীখ্রে – i. সেন্ত্রেল গুদস এন্দ সর্বিস তেক্স এক্ত, ২০১৭ (২০১৭কী নম্বর ১২) অসি সেন্ত্রেল গুদস এন্দ সর্বিস তেক্স (এমেন্দমেন্তস) রেগুলেসন, ২০২০ হায়না এমেন্দ তৌবা; ii. য়ুনিয়ন তেরিতোরী গুদস এন্দ সর্বিস তেক্স এক্ত, ২০১৭ (২০১৭কী নম্বর ১৪) অসি য়ুনিয়ন তেরিতোরী গুদস এন্দ সর্বিস তেক্স (এমেন্দমেন্তস) রেগুলেসন, ২০২০ হায়না এমেন্দ তৌবা; iii. দাদর অমসুং নগর হবেলী ভেল্যু এদেদ তেক্স রেগুলেসন, ২০০৫ (২০০৫কী নম্বর ২) অসি দাদর অমসুং নগর হবেলী অমদি দামন অমসুং দ্যু ভেল্যু এদেদ তেক্স (এমেন্দমেন্তস) রেগুলেসন, ২০২০ হায়না এমেন্দ তৌবা; iv. দামন অমসুং দ্যু ভেল্যু এদেদ তেক্স রেগুলেসন, ২০০৫ (২০০৫কী নম্বর ১) অসি দামন অমসুং দ্যু ভেল্যু এদেদ তেক্স (রিপিল) রেগুলেসন, ২০২০ হায়না রিপিল তৌবা; v. গৱা, দামন অমসুং দ্যু এক্সাইজ দ্যুতী এক্ত, ১৯৬৪ (১০৬৪গী নম্বর ৫) অসি দাদর অমসুং নগর হবেলী অমদি দামন অমসুং দ্যু এক্সাইজ দ্যুতী (এমেন্দমেন্ত) রেগুলেসন, ২০২০ হায়না এমেন্দ তৌবা; vi. দাদর অমসুং নগর হবেলী এক্সাইজ দ্যুতী রেগুলেসন, ২০১২ (২০১২গী নম্বর ১) অসি দাদর অমসুং নগর হবেলী এক্সাইজ দ্যুতী (রিপিল) রেগুলেসন, ২০২০ হায়না রিপিল তৌবা; vii. দামনবু য়ুনিয়ন তেরিতেরী দাদর অমসুং নগর হবেলী অমদি দামন অমসুং দ্যুগী হেদক্বাতর ওইনা খনবা। এমেন্দমেন্তশিং অসিনা কমন তেক্সেসন ওথোরিতীশিং লৈহন্দুনা, থবক্কী দুপ্লিকেসন হন্থহন্দুনা নাগরিকশিংদা হেন্না ফবা সর্বিসশিং ফংহন্দুনা ‘মিনিমম গবর্নমেন্ত, মেক্সিমম গবর্নান্স’তা পুক্নিং থৌগৎলগনি অমদি এদমিনিস্ত্রেতিব ইফিসেন্সী ফগৎহহন্দুনা জি.এস.তি., ভি.এ.তি. অমসুং স্তেত এক্সাইজকা মরী লৈনবা আইনশিংদা অহেনবা য়ুনিফোর্মিলিতী পুরকপদা মতেং ওইরগনি। হায়রিবা এমেন্দমেন্তশিং অসিনা তেক্সকী ওইবা আইনদা য়ুনিফোর্মিলিতী পুরকপদা নত্তনা আইনগী সিস্তেমসু মপাঙ্গল কনখৎহল্লগনি। দাদর অমসুং নগর হবেলী অমদি দামন অমসুং দ্যুগী য়ুনিয়ন তেরিতোরী এদমিনিস্ত্রেসন্না গবর্নমেন্ত এক্সচেকরদা সেভিং তৌবা অমসুং তেক্সেসন ওথোরিতীশিংগী নুমীৎ খুদিংগী মথৌদাংদা য়ুনিফোর্মিতী, স্তেবিলিতী অমসুং কন্সিস্তেন্সী পুরকপদা নত্তনা য়ুনিয়ন তেরিতোরী অনী অসিগী প্রজাশিংগীদমক ‘মিনিমম গবর্নমেন্ত, মেক্সিমম গবর্নান্স’কী মীৎয়েং ফংহন্নবা অচৌবা খোংথাং অমা লৌখৎলি। মসি গুদস অমসুং সর্বিসেস তেক্স (জি.এস.তি.), ভেল্যু এদেদ তেক্স (ভি.এ.তি.) অমসুং এক্সাইজদা দীল তৌরিবা এক্তশিং অমসুং রেগুলেসনশিংদা এমেন্দমেন্ত/এক্সতেন্সন/রিপিল তৌদুনা অমসুং দাদর অমসুং নগর হবেলী অমদি দামন অমসুং দ্যুগী মর্জর অদু য়েংলদুনা এপোইন্ত তৌখিবা তারিখ ২৬.০১.২০২০দা দামনবু য়ুনিয়ন তেরিতেরী দাদর অমসুং নগর হবেলী অমদি দামন অমসুং দ্যুগী হেদক্বাতর ওইনা মফম পীদুনা ফংবা ঙম্লি।
১৪শুবা ব্রিক্স সম্মিত ২০২২দা প্রধান মন্ত্রী, শ্রী নরেন্দ্র মোদীনা থমখিবা ৱারোলগী মনিপুরী ৱাহন্থোক

ইকায় খুম্ননীংঙাই ওইরবা রাস্ত্রপতি জি, ইকায় খুম্ননীংঙাই ওইরবা রাস্ত্রপতি রামাফোসা, ইকায় খুম্ননীংঙাই ওইরবা রাস্ত্রপতি বোলসোনারো, ইকায় খুম্ননীংঙাই ওইরবা রাস্ত্রপতি পুতিন, মালেমগী য়োগ নুমিৎকা মরী লৈননা ব্রিক্স লৈবাকশিংদা পাংথোকখিবা মশক নাইবা থৌরম কয়াগীদমক্তা ঐহাক্না খ্বাইদগী অহানবা ওইনা অদোম পুম্নমকপু থাগৎচরি। অদোমগী কাঙবুশিংনা ঐখোয়বু শৌগৎপীবগীদমক্তসু ঐহাক্না পুম্নমক্কী মফমদা ইকায় খুম্নবা উৎচরি। ইকায় খুম্ননীংঙাই ওইরবা অদোম, ঐখোয়না ঙসি কোবিদ লাইচৎকী শিংনবা কয়াগী মরকসিদা থংন-থংননা অহুমশুবা চহি ওইনা ভর্চুএলগী খুত্থাংদা উন্নরি। লাইচৎকী পাকথোক-চাউথোকপা মতৌনা মালেমগী ওইনা হান্নদগী হন্থরবসু, মসিগী পামদ্রবা চৈথেং কয়া অমা ঐখোয়না মালেমগী শেন্মিৎলোন্দা ঙসিসু উবা ফংলি। ঐখোয়না, ব্রিক্স মেম্বর লৈবাক ওইনা, মালেমগী শেন্মিৎলোনগী গভর্নেন্সকী মতাংদা মান্নবা ৱাখল্লোন লৈদুনা লাক্লি। অদুগা, ঐখোয় মশেল তেংবাংনবনা পোস্ত-কোবিদ রিকোবরীদা কান্নবা শরুক তম্বা ঙমগনি। ঐখোয়না চহি কয়া অসিদা ব্রিক্স মনুংদা ইন্সতিত্যুস্নেল রিফোর্ম মশিং কয়া পাংথোকখ্রে অমসুং মখোয়শিং অসিনা লুপ অসিনা মথৌ নীংথিনা তৌবসু হেনগৎহল্লি। ঐখোয়গী ন্যু দিভেলপমেন্ত বেঙ্ককী মেম্বরশিপ মশিংনা হেনগৎলকপসিসু নুংঙাইবা ফোংদোকপা য়াবা ৱাফম অমনি। ঐখোয় মশেল তেংবাংনবনা মরম ওইরগা ঐখোয়গী মীয়াম্না হকথেংননা কান্নবা ফংবা হীরম কয়া অমা লৈরি। খুদম ওইনা হায়রবদা, ভেক্সিন আর. অমসুং দি. সেন্তর লিংখৎপা, কস্তম বিভাগ মরক্তা তেংবাংনবা, শেয়র্দ সেতিলাইত কন্সতেল্লেসন লিংখৎপা, অমনা অমগী ফার্মাগী পোত্থোকশিং শকখঙনবনচিংবনি। অসিগুম্বা প্রেক্তিকেল ওইবা খোঙথাংশিংনা ব্রিক্সপু দাইলোগতা মিৎয়েং চঙবদগী হেন্দোকপা তোপ-তোপ্পা মালেমগী ওর্গনাইজেসন অমা ওইহল্লি। ব্রিক্স য়ুথ সম্মিত, ব্রিক্স স্পোর্ত, অমসুং ঐখোয়গী সিভিল সোসাইতী ওর্গনাইজেসন মরক্তা এক্সচেঞ্জ হেনগৎপা অমসুং থিঙ্ক-তেঙ্কশিংনা ঐখোয়গী পীপল-তু-পীপল কন্তেক্তপুসু হেন্না মপাঙ্গল লৈহল্লি। ঐখোয়গী ঙসিগী খন্ন-নৈনবশিংনা ঐখোয়গী ব্রিক্সকী মরীবু হেন্না চেৎশিলহন্নবা ৱাফম কয়া অমা পুরক্কনি হায়বগী ঐহাক্না থাজবা থম্লি। থাগৎচরি। দিসক্লেমরঃ মসিদি প্রধান মন্ত্রীগী ৱারোলগী চাউরাকপা পাউদম্নি। অশেংবা ৱারোলদি হিন্দিদা পীখিবনি।
মন্ত্রীমন্দলনা ভারত অমসুং চিনাগী মরক্তা দবল তেক্সেসন লৌথোক্নবা অমসুং ফিস্কেল ইভাজিয়ন থিংনবগীদমক য়ান্নচে খুৎয়েক পিন্নবদা অয়াবা পীখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং চিনাগী মরক্তা দবল তেক্সেসন লৌথোক্নবা অমসুং তেক্স ওন ইনকমদা ফিস্কেল ইভাজিয়ন থিংনবগীদমক য়ান্নচে খুৎয়েক পিন্নবদা অয়াবা পীখ্রে । অতোপ্পা অহোংবশিংগী মরক্তা প্রোতোকোল অসিনা খ্বাইদগী নৌবা ইন্তরনেস্নেল স্তেন্দরদা ই-পাও পিথোক পিশিন তৌননবগীদমক হৌজিক চৎনরিবা প্রোবিজনশিং অসি অপদেত তৌরগনি । মখা তানা প্রোতোকোল অসিনা বেজ ইরোজন এন্দ প্রোফিত সিফতিং (বিইপিএস) প্রোজেক্তকী এক্সন রিপোর্তকী মখাদা চৎনরিবা ত্রীতিগা মরি লৈনবা খ্বাইদগী তাথবা স্তেন্দরশিং হোংদোকপা মথৌ তারি ।
প্রধানমন্ত্রীনা লক্সমন রাও ইনামদারগী চহি চাম্মা শুবা মপোক কুমওনগী সহকার সম্মেলন্দা শরুক য়াখ্রে

প্রধানমন্ত্রী শ্রী নরেন্দ্র মোদীনা ঙসি নই দিল্লীদা শ্রী লক্সমন রাও ইনামদারগী চহি চাম্মা শুবা মপোক কুমওনগী সহকার সম্মেলন্দা শরুক য়াখ্রে। থৌরম অদুদা মীয়ামদা ৱা ঙাংলদুনা প্রধানমন্ত্রীনা হায়খি মদুদি ঐখোয়গী লৈবাক অসি “বহুরত্ন বসুন্ধরা”নি মফম অসিদা মীওই কয়ানা লম কয়ামরুমদা অমসুং মতম মতমদুদা চাওনা শরুক য়াবীরম্মি। মহাক্না হায়খি মদুদি মখোয়গী মনুংদা খরদি ময়েক শেংনা মমিং চৎখি অমসুং মখোয়গী মরমদা মেদীয়ানা ৱারী তৌরি, অদুবু মখোয়না মমল নাইদ্রবা থৌদাং য়াবীরম্বা অদুবু পাক শন্না শকখঙবীদ্রিবা কয়ামরুমশু লৈরি। প্রধানমন্ত্রীনা হায়খি মদুদি ৱকীল সাহব – লক্ষ্মণরাও ইনামদার অসিগুম্বা মীশকশিংগী মনুংদা অমনি। প্রধানমন্ত্রীনা শাফু পীরদুনা হায়খি মদুদি কোওপরেতিব মুবমেন্তকী অহানবা পান্দমদি পুম্নমকপু অমত্তা ওইনা পুন্সিনবনি, অতৈ পোৎলমশিং ফনমক শকখঙদবা ওইজরবসু। মহাক্না হায়খি মদুদি শ্রী ইনামদারনা পান্দম অসিবু মহাক্কী পুন্সিদা লৌশিনজখি লোইননা মহাক্কী পুন্সি ইথিলগী হৌরকফম অমনি। প্রধানমন্ত্রীনা ২০২২ ফাওবদা লৌমীশিংগী চাগাবু শরুক অনি হেনগৎহনবা অমসুং খুঙ্গং লোইননা শহরগী লমদমদা চাং মান্নবা চাওখৎ থৌরাংগুম্বা পান্দমগী মতাংদা পনখি। মহাক্না হায়খি মদুদি কোওপরেতিব মুবমেন্তনা অসিগুম্বা পান্দমশিং ফংহনবদা মরুওইবা থৌদাং য়াবা ঙমগনি। প্রধানমন্ত্রীনা কোওপরেতিব মুবমেন্তা “থৌনা” কাইহন্দনা থম্বগী কান্নবদা শাফু পীখি, মসিদা মহাক্না হায়খি মদুদি হৌজিকসু খুঙ্গংগী মফমশিংদা মসি ফজনা ঙাক্লি। মহাক্না শ্রী ইনামদারগী মন্ত্র “বিনা সংস্কার, নহিং সরকার” (সংস্কার য়াওদনা সরকার লৈরোই)গী ৱাফম অমুক হন্না পনখি। প্রধানমন্ত্রী হায়খি মদুদি ঙসি, লৌমীশিংনা চোইনা লৈরি, অদুগা মপুম ওইনা য়োল্লি। মহাক্না হায়খি মদুদি ময়াই চাবশিং লোইশিন্নবা অমসুং চাগা হেনগৎহন্নবগীদমক থৌওং অসি হোংদোকপগী মথৌ তারে। দেয়রী কোওপরেতিবশিংগী খুদম পীরদুনা, মহাক্না হায়খি মদুদি কোওপরেতিব মুবমেন্তা মীয়ামগী অৱাবশিং কোকহন্নবা থৌনা লৈ। মহাক্না হায়খি মদুদি কোওপরেতিব মুবমেন্ত ভারতকী খুন্নাইগী মচৎকা লোইননা থোং অমদা লৈ। প্রধানমন্ত্রীনা য়ুরিয়াদা নীম তোৎপা, খোই লোইবা অমসুং সী-ৱীদ কল্তিবেসনগী মতাং অসি কোওপরেতিব মুবমেন্তনা ময়েক শেংনা থৌদাং য়াবা ঙম্বা লম অমা ওইনা পনখি। প্রধানমন্ত্রীনা লাইরিক অনি ফোংখিঃ অহানবা লাইরিক শ্রী লক্ষ্মণরাও ইনামদারদা অমসুং অনিশুবা, মসিগী মমিং “ভারতকী কোওপরেতিব মুবমেন্তকী রত্ন মাপন” কৌই। থৌরম অসিদা মহাক্না কোওপরেতিবকী থোইদোক হেন্দোকহনবশিংদা মনাশু পীখি।